****

**Cena BMC SAV, v. v. i. pre mladých vedeckých pracovníkov**

**TALENT BMC SAV**

**Ocenenie bude udeľované ročne trom mladým vedeckým pracovníkom** vo výške 2000,- Eur formou osobnej odmeny na základe výzvy zverejnenej predsedom Vedeckej rady BMC SAV, v. v. i. mesiac pred uzávierkou nominácií.

Nominovaní môžu byť vedeckí pracovníci/pracovníčky **do 7 rokov po obhajobe PhD** (po odrátaní doby prerušenia kariéry z dôvodu MD/RD alebo zdravotnej indispozície), ktorí/ktoré **v období najviac piatich predchádzajúcich rokov** preukázali talent pre vedeckú prácu vo forme kvalitných vedeckých výstupov (s afiliáciou BMC SAV, v. v. i. pri mene nominovaného), inovatívnosť, schopnosť získať granty, budovať spoluprácu, komunikovať výsledky svojej práce odbornej aj laickej verejnosti, podieľať sa na pedagogickej činnosti alebo vedeckej výchove a ktorí/ktoré sa aktívne zúčastňovali na dianí v BMC SAV, v. v. i. a jeho reprezentácii navonok. Kandidáti/kandidátky musia byť v čase nominácie v  pracovnom pomere s BMC SAV, v. v. i. s úväzkom vyšším ako 50 %.

Nominovať môžu kolektívy jednotlivých **vedeckých oddelení** BMC SAV, v. v. i. Súčasťou nominácie je **súhrn vedeckých a iných aktivít nominovaného** uvedený vo formulári pravidelne odovzdávanom k 30. 11. predchádzajúceho roka a **stručné zdôvodnenie predkladateľov nominácie** s uvedením osobného prínosu nominovaného k vedeckým výstupom, iným aktivitám a jeho/jej perspektívy do budúcnosti (Príloha 1). Počet nominácií za oddelenie nie je limitovaný.

Predpokladom platnosti nominácie je **písomný súhlas nominovaného s nomináciou a s použitím a spracovaním údajov vo formulári** „Interné hodnotenie výskumných pracovníkov BMC SAV, v. v. i.“ a spracovaním údajov členmi poroty na účel posúdenia jeho/jej vedeckých a iných aktivít,s údajom o dobe po obhajobe PhD (a prípadnom prerušení, Príloha 2).

Zdôvodnenie nominácie a súhlas s nomináciou je potrebné doručiť do dátumu uvedeného vo výzve predsedovi Vedeckej rady BMC SAV, v. v. i., ktorý materiály odovzdá členom poroty.

Ten istý kandidát/kandidátka môže byť nominovaný aj opakovane. Ocenenie môže byť tomu istému kandidátovi/kandidátke udelené znova iba v prípade, ak je nominovaný/-á za nové výsledky a aktivity, ktoré neboli predmetom predchádzajúceho ocenenia.

**O ocenení bude rozhodovať porota** zložená zo zástupcu hlavného sponzora a externých členov Vedeckej rady BMC SAV, v. v. i.

**Odovzdávanie cien** bude spojené s odbornými prezentáciami ocenených pred akademickou obcou BMC SAV, v. v. i., v prítomnosti členov poroty a ďalších hostí.



**Hlavný sponzor:** MultiplexDX, s. r. o.

*Príloha 1*

**nomináciA NA CENU „TALENT BMC SAV“**

Oddelenie BMC SAV, v. v. i., ktoré podáva nomináciu: ................................................................

Meno a priezvisko nominovaného/-nej s titulmi: ..............................................................

Stručné zdôvodnenie nominácie (max 250 slov):

................................................................

(podpis vedúceho/vedúcej oddelenia)

V .............................. dňa DD.MM.RRRR

*Príloha 2*

**Súhlas s nomináciou NA CENU „TALENT BMC SAV“**

Meno a priezvisko s titulmi: ..............................................................

Oddelenie BMC SAV, v. v. i.: .........................................................................

Týmto vyjadrujem svoj súhlas s nomináciou na cenu BMC SAV, v. v. i. pre mladých vedeckých pracovníkov „TALENT BMC SAV“ a zároveň súhlasím s použitím formulára „Interné hodnotenie výskumných pracovníkov BMC SAV, v. v. i.“ a spracovaním údajov porotou na účel posúdenia vedeckých a ostatných výstupov mojej činnosti.

Zároveň potvrdzujem, že od mojej obhajoby PhD uplynulo .......rokov, pričom obdobie mojej aktívnej vedeckej činnosti bolo / nebolo[[1]](#footnote-2)\* prerušené z dôvodov...................................................................... na ..................rokov

V prípade získania ceny TALENT BMC sa zaväzujem predniesť výsledky svojej vedeckej práce a ostatnej činnosti na podujatí spojenom s odovzdávaním ocenení.

................................................................

(vlastnoručný podpis)

V .............................. dňa DD.MM.RRRR

1. \*Nehodiace sa škrtnite [↑](#footnote-ref-2)